jkorsvik/nowiki_second_scrape_merged huggingface dataset:
Den Kongelige Stald-Etat

Den Kongelige Stald-Etat er en enhet ved det danske hoffet som ivaretager seremonielle kjørsler for Det danske kongehuset. Stalletaten ledes av den kongelige stallmester og holder til i De Kongelige Stalde på Christiansborg slott.Stallene på Christiansborg og ridebaneanlegget ble opprinnelig bygget med plass til 250 hester. Antallet av hester har dog minket i tidens løp, således at det i dag er 13 hester igjen, alle hvite og av den tsjekkiske rasen kladruber. Hestene brukes i forbindelse med offisielle begivenheter som statsbesøk, nyttårskurer, ambassadørmottagelser, jubileer m.m. De trenes daglig på Christiansborgs ridebane og i byens gater. Om sommeren går de på gress i Nordsjælland.Stalletaten omfatter også et større antall kareter og hestevogner, samt personale som stallmester, livkusk, kusk og biløpere. Dertil kommer Det Kongelige Ridehus samt hoffets vognmester og sjåfører.
I Museet ved de Kongelige Stalde kan man se velbevarte vogner, kareter, seletøy og uniformer, samt de egentlige stallene med krybber og søyler av marmor.


== Referanser ==
Dabrafenib

Dabrafenib (handelsnavn Tafinlar) er et medikament for behandling av kreft som knytter seg til en mutert versjon av genet BRAF. Dabrafenib virker som en hemmer på det tilhørende enzymet B-Raf, som spiller en rolle i regulering av cellevekst. Dabrafenib har klinisk aktivitet med en håndterlig sikkerhetsprofil i kliniske studier av fase 1 og 2 hos pasienter med BRAF(V600)-mutert metastatisk malignt melanom.Food and Drug Administration i USA godkjente 30. mai 2013 dabrafenib som monoterapibehandling for pasienter som er BRAF V600E mutasjon-positive med metastaserende malignt melanom. Data fra kliniske studier viser at resistensen mot dabrafinib og andre BRAF hemmere oppstår innen 6 til 7 måneder. For å overvinne denne resistensen ble BRAF hemmeren dabrafenib kombinert med MEK hemmeren trametinib. Som et resultat av denne forskningen godkjente FDA i USA 8. januar 2014 kombinasjonen av dabrafenib og trametinib i behandlingen av pasienter med BRAF V600E/K-mutert metastatisk malignt melanom. 
I Norge sa Beslutningsforum 25. april 2016 ja til kombinasjonsbehandlinger med BRAF- og MEK-hemmere for behandling av føflekkreft med V600 mutasjon. Kombinasjonsbehandlingen utsetter pasientens resistensutvikling. Beslutningsforum bestemte også at det etter prisforhandlinger er dabrafenib (Tafinlar) og trametinib (Mekinist) som har best pris og skal brukes.


== Referanser ==
Carl Caspar Riiber

Carl Caspar Riiber (født 11. desember 1864 i Kongsvinger, død 13. oktober 1957) var en norsk bergingeniør og bergmester.Etter examen artium 1882, ble han cand. min. (bergkandidat) i 1888.  I 1887 hadde han begynt å jobbe som amanuensis, altså en som foreleser, ved det metallurgiske laboratorium ved Det Kongelige Frederiks Universitet.  Etter ett år ved Røros Kobberverk i 1890 jobbet han fra 1891 til 1914 ved Kongsberg Sølvverk, først som aspirant, i 1899 som markscheider, som er en som måler opp (kartlegger) nye malmforekomster.  Han ble i 1900 konstituert som myntguardein, altså en embetsmann som sjekker at myntene holdt ønsket kvalitet.  Fra 1904 var han konstituert hyttemester (fast fra 1907), den med det øverste ansvar for en smeltehytte. Riiber innførte utlutningsmetode med cyankalium, et svært giftig hvitt pulver som løser opp sølvet, som igjen synker til bunns og kan suges ut i en renere form. Han ble i 1915 bergmester i Nordlandske distrikt 1915 med bopel i Bodø, i Østenfjeldske distrikt fra 1919 til 1932.
På Kongsberg satt han i bystyret fra 1910 til 1915.  I Svalbardperioden (fra 1926) satt han i ligningsrådet.  I 1932 ble han formann i Norsk Bergindustriforening. Han var fagredaktør i Tidsskrift for Kemi og Bergvæsen fra 1920 til 1934.
Han var sønn av Carl Magnus Riiber (1825—1905) og Caspara Petrea Ræder.  Faren var en av landets første jernbane-ingeniører.   Broren Claus Nissen Riiber (1867–1936) var kjemiprofessor og rektor ved NTH.
Carl Caspar giftet seg i 1896 med Trine Bolette Thaulow (1872–1943) som var datter av sognepresten i Andebu, Peder Nissen Thaulow og Inga Cornelia Müller; se slektene Nissen, Thaulow og Müller.  Datteren Inga Synnøve Thaulow ble arkivar ved Norges Bank.


== Utgivelser ==
Riiber, Carl C. (1893). Norges granitindustri. Kristiania: I Kommission hos H. Aschehoug.  [Fra reiser i 1889 og 1891, innberettet til Norges geologiske undersøkelse, nr. 12]


== Referanser ==
Candidatus mineralogiae

Candidatus mineralogiae (cand.min.) var en norsk akademisk grad som ga rett til å kalle seg bergkandidat og bergingeniør.  Utdanningen i Norge skjedde ved Kongsberg Bergseminar fra 1777 til 1813, fra 1821 til 1913 ved Det Kongelige Frederiks Universitet i Kristiania, og siden 1913 ved Norges tekniske høgskole i Trondheim. Graden deles ikke lenger ut.


== Se også ==
Kongsberg Bergseminar for mer om historien bak bergstudiet


== Referanser ==
Lemaireodirphia

Lemaireodirphia er en slekt av sommerfugler som hører til familien påfuglspinnere (Saturniidae).


== Utseende ==
Middelsstore, bredvingede, lyst brunlige påfuglspinnere.


== Utbredelse ==
Slekten er utbredt i Mexico.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Hemileucinae – 25 slekter, Amerika
Slekten Lemaireodirphia Brechlin & Meister, 2012
Lemaireodirphia albida Brechlin & Meister, 2012
Lemaireodirphia centralis Brechlin & Meister, 2012
Lemaireodirphia chiapasiana Brechlin & Meister, 2012
Lemaireodirphia fusca Brechlin & Meister, 2012
Lemaireodirphia guerreroiana Brechlin & Meister, 2012
Lemaireodirphia hoegei (Druce, 1886)
Lemaireodirphia knorkei Brechlin & Meister, 2012
Lemaireodirphia lasiocampina (C. & R. Felder, 1864)
Lemaireodirphia oaxacana Brechlin & Meister, 2012
Lemaireodirphia rosivora Brechlin & Meister, 2012
Lemaireodirphia rubra Brechlin & Meister, 2012
Lemaireodirphia transversaria Brechlin & Meister, 2012


== Kilder ==
saturniidae-web, Lemaireodirphia og Paradirphia
Brechlin, R. & F. Meister (2012) Notes on the genera Manodirphia gen. nov. and Lemaireodirphia gen. nov., with descriptions of ten new species (Lepidoptera: Saturniidae). Entomo-Satsphingia 5 (2): 26-43.


== Eksterne lenker ==
(en) Lemaireodirphia i Global Biodiversity Information Facility 
(en) Lemaireodirphia hos NCBI 
Lemaireodirphia – detaljert informasjon på Wikispecies
Manodirphia manes

Manodirphia manes er en sommerfugl som hører til familien påfuglspinnere (Saturniidae).


== Utseende ==
En middelsstor, brunrosa påfuglspinner uten øyeflekker på vingene. Vingene er avrundede, forvingen har et par lyse tverrstreker. Vingene er tynt skjellkledte og delvis gjennomsiktige, med mørke årer.


== Utbredelse ==
Arten lever i Mellom-Amerika (Mexico). 


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Hemileucinae – 25 slekter, Amerika
Slekten Manodirphia Brechlin & Meister, 2012
Manodirphia manes (Druce, 1897)


== Kilder ==
saturniidae-web, Paradirphia manes
Brechlin, R. & F. Meister (2012) Notes on the genera Manodirphia gen. nov. and Lemaireodirphia gen. nov., with descriptions of ten new species (Lepidoptera: Saturniidae). Entomo-Satsphingia 5 (2): 26-43.


== Eksterne lenker ==
(en) Manodirphia manes i Global Biodiversity Information Facility 
Manodirphia manes – detaljert informasjon på Wikispecies
Mexicantha

Mexicantha er en slekt av sommerfugler som hører til familien påfuglspinnere (Saturniidae).


== Utseende ==
Middelsstore (vingespenn ca. 50 millimeter), brunlige eller brunrosa påfuglspinnere. Forvingen er litt tilspisset og har en mørk skråstrek som går fra bakkanten til vingespissen, midt i forvingen en litt udefinert, lys "krusedull"-tegning.


== Utbredelse ==
Slekten er utbredt i Mexico.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Hemileucinae – 25 slekter, Amerika
Slekten Mexicantha Naumann, Nässig & Nogueira, 2012
Mexicantha arellanoi Naumann, 2014
Mexicantha garciorum (Brechlin & Meister, 2012)
Mexicantha oaxacana Naumann, Nässig & Nogueira, 2012


== Kilder ==
Stefan Naumann, Wolfgang A. Nässig og Guillermo Nogueira G. (2012) Mexicantha oaxacana gen. et sp. n., a new hemileucine moth from Oaxaca, Mexico (Lepidoptera: Saturniidae). Nachr. entomol. Ver. Apollo, N. F. 32 (3/4): 117–120. [1]
saturniidae-web, Mexicantha Arkivert 9. juni 2019 hos Wayback Machine.


== Eksterne lenker ==
(en) Mexicantha i Global Biodiversity Information Facility 
(en) Mexicantha hos NCBI 
Mexicantha – detaljert informasjon på Wikispecies
Eadbald

Eadbald er et gammelengelsk mannsnavn.


== Etymologi ==
Navneleddet ead har opprinnelse i germanske *auþa, «eiendom». Den norrøne formen av leddet er auðr.
Navneleddet bald', har opprinnelse i urgermanske *balðraz, «modig». De norrøne formene av leddet er baldr og ballr.


== Utbredelse ==
Eadbald var et populært mannsnavn i England fra 500-tallet til 700-tallet.


== Kjente personer med navnet ==
Personene i listen er ordnet kronologisk etter fødselsår.

Eadbald av Kent (død 640), konge av Kent


== Referanser ==


== Eksterne lenker ==
(en) Behind the Name: Eadbald
(en) Think Baby Names: Eadbald
Wulfsige

Wulfsige er et gammelengelsk mannsnavn.


== Etymologi ==
Navneleddet wulf har opprinnelse i germanske *-wulfaz, «ulv». Den norrøne formen av leddet er ulfr.
Navneleddet sige har opprinnelse i urgermanske *seʒiz, «seier». Den norrøne formen av leddet er sigr.


== Utbredelse ==
Wulfsige er kjent brukt i England fra 700-tallet. Wulfsige var et populært mannsnavn i England fra 800-tallet til 1000-tallet.


== Kjente personer med navnet ==
Personene i listen er ordnet kronologisk etter fødselsår.

Wulfsige av York (800-tallet), erkebiskop av York
Wulfsige av London (800-tallet), biskop av London
Wulfsige av Sherborne (død 1002), abbed ved Westminster og biskop av Sherborne


== Annen bruk av navnet ==
Woolstone (Milton Keynes), engelsk landsby med navn som betyr «Wulfsiges gård»


== Referanser ==


== Eksterne lenker ==
(en) Behind the Name: Wulfsige
(en) Think Baby Names: Wulfsige
Athelwine

Æthelwine er et gammelengelsk mannsnavn.


== Etymologi ==
Navneleddet æthel er dannet av gammelengelske æthel, «edel». Den norrøne formen av leddet er aðal.
Navneleddet vine har opprinnelse i germanske *-winiz, «venn». Den norrøne formen av leddet er vinr.


== Utbredelse ==
Æthelwine var et populært mannsnavn i England fra 600-tallet til 1000-tallet.


== Kjente personer med navnet ==
Personene i listen er ordnet kronologisk etter fødselsår.

Æthelwine av Ramsey (død 992), grunnlegger av Ramsey kloster
Æthelwine av Durham (død ca. 1071), biskop av Durham


== Referanser ==


== Eksterne lenker ==
(en) Behind the Name: Æthelwine
(en) Think Baby Names: Æthelwine
Wulfric

Wulfric er et gammelengelsk mannsnavn.


== Etymologi ==
Navneleddet wulf har opprinnelse i germanske *-wulfaz, «ulv». Den norrøne formen av leddet er ulfr.
Navneleddet ric har opprinnelse i keltiske rix,  «hersker, konge», og urgermanske *rīkia, «mektig, rik». Den tilsvarende latinske formen er rex. Den norrøne formen av navneleddet er ríkr.
Úlfrekr og UlfríkR var norrøne former av navnet, og Ulfrik den gammeldanske og gammelsvenske formen. Úlfrekur er en islandsk form og Ulvrek en norsk form av navnet.
Legg merke til at Wulfric ikke er en eldre form av Ulrik, som isteden har opprinnelse i gammelhøytyske Uodalrich og er dannet av uodal, «odel», og rīhhi, «mektig, rik».


== Utbredelse ==
Wulfric er kjent brukt i England fra 800-tallet. Wulfric var et populært mannsnavn i England fra 900-tallet til 1100-tallet.

UlfríkR er kjent brukt i fire forskjellige runeinnskrifter fra vikingtiden, så navnet var kjent i Norden, men antakelig ikke blant de mest brukte på den tiden.Den islandske formen Úlfrekur er brukt i sagaen Hjálmþés saga ok Ölvis fra 1300-tallet eller tidligere. Navnet Úlfrekur er i dag brukt som hestenavn på Island.


== Kjente personer med navnet ==
Personene i listen er ordnet kronologisk etter fødselsår.

Wulfric Spot (død ca. 1002), engelsk magnat
Wulfric av Haselbury (ca. 1090 – ca. 1154), engelsk prest


== Referanser ==


== Eksterne lenker ==
(en) Behind the Name: Wulfric
(en) Think Baby Names: Wulfric
Trametinib

{{Infoboks legemiddel
|navn= Trametinib
|bilde= Trametinib.svg
|kjemisknavn= N-(3-{3-Cyclopropyl-5-[(2-fluoro-4-iodophenyl)amino]-6,8-dimethyl-2,4,7-trioxo-3,4,6,7-tetrahydropyrido[4,3-d]pyrimidin-1(2H)-yl}phenyl)acetamide
|CAS-nummer = 871700-17-3
|ATC-nummer= L01XE25
|PubChem = 11707110
|klasse=
|kjemiskformel=
|klassifisering=
|virkningsmekanisme=
|metabolisme=
|halveringstid=
|utskillelse=
| UNII_Ref = Mal:Fdacite
| UNII = 33E86K87QN
| DrugBank          = 
| ChemSpiderID      = 9881833
| ChEMBL = 2103875
| ChEBI             = 75998
| synonyms          = GSK1120212
| C=26 | H=23 | F=1 | I=1 | N=5 | O=4
| molmasse  = 615.39 g/mol
| smiles            = Ic1ccc(c(F)c1)N\C3=C\2/C(=O)N(C(=O)N(C/2=C(\C(=O)N3C)C)c4cccc(NC(=O)C)c4)C5CC5
| StdInChI = 1S/C26H23FIN5O4/c1-13-22-21(23(31(3)24(13)35)30-20-10-7-15(28)11-19(20)27)25(36)33(17-8-9-17)26(37)32(22)18-6-4-5-16(12-18)29-14(2)34/h4-7,10-12,17,30H,8-9H2,1-3H3,(H,29,34)
| StdInChIKey          = LIRYPHYGHXZJBZ-UHFFFAOYSA-N
}}

Trametinib (handelsnavn Mekinist) er en kreftmedisin.  Det er en MEKhemmer med anti-kreft aktivitet.Trametinib hemmer MEK1 og MEK2.Trametinib hadde gode resultater i en klinisk studie av metastatisk malignt melanom i fase III som skyldtes mutasjon i BRAF V600E. I denne mutasjonen har aminosyren valin (V) i posisjon 600 i BRAF genet blitt erstattet med glutaminsyre (E), slik at det muterte BRAF genet konstitutivt aktivt.I mai 2013 ble trametinib godkjent av Food and Drug Administration som legemiddel for behandling av pasienter med V600E mutert metastatisk malignt melanom. 
Data fra kliniske studier viste at resistens mot trametinib skjer innen 6 til 7 måneder. For å bøte på dette ble trametinib kombinert med BRAF-hemmeren dabrafenib. Som et resultat av denne forskningen godkjente FDA 8. januar 2014 kombinasjonen av dabrafenib og trametinib i behandlingen  av pasienter med BRAF V600E/K-mutert metastatisk malignt melanom.
I Norge sa Beslutningsforum 25. april 2016 ja til kombinasjonsbehandlinger med BRAF- og MEK-hemmere for behandling av føflekkreft med V600 mutasjon. Kombinasjonsbehandlingen utsetter pasientens resistensutvikling. Beslutningsforum bestemte også at det etter prisforhandlinger er dabrafenib (Tafinlar) og trametinib (Mekinist) som har best pris og skal brukes.


== Referanser ==
Hyperdirphia

Hyperdirphia er en slekt av sommerfugler som hører til familien påfuglspinnere (Saturniidae).


== Utseende ==
Hyperdirphia tarquinia er en ganske stor og kraftig, kontrastrikt tegnet påfuglspinner uten øyeflekker på vingene. Det er forholdsvis stor forskjell mellom kjønnene, hunnen er mye større og mørkere enn hannen. Forvingen hos hannen er lysgrå med en oval, brunsvart flekk i midten, hos hunnen dekker den brunsvarte fargen hele vingen bortsett fra roten og et bånd langs ytterkanten. Hos begge kjønn er det en hakeformet, hvit tegning i det mørke feltet dannet av hvite vingeårer. Bakvingen er  lyst rustrød med en avlang, brunsvart flekk i midten.


== Utbredelse ==
Slekten er utbredt i Sør-Amerika (Venezuela, Surinam, Fransk Guyana, Peru, Brasil).


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Hemileucinae – 25 slekter, Amerika
Slekten Hyperdirphia Packard, 1903
Hyperdirphia pulchricornis (Walker, 1855)
Hyperdirphia tarquinia (Cramer, 1775) (=Dirphia tarquinia)


== Kilder ==
Packard, A.S. (1903) New generic types of Bombicine moths. Journal of the New York Entomological Society 11: 244-249. [1]
Saturniidae-web, Dirphia tarquinia. Med bilder


== Eksterne lenker ==
(en) Hyperdirphia i Global Biodiversity Information Facility 
Hyperdirphia – detaljert informasjon på Wikispecies
Ikano Bank

Ikano Bank ble etablert i Norge i 1991 som Ikano Finans. Den 2. januar 2009 endret virksomheten navn til Ikano Bank da de nordiske enhetene ble slått sammen til ett selskap med felles identitet. Ikano Bank har hovedkontor i Malmö i Sør-Sverige. Ikano Bank er en del av Ikano-gruppen, eid av familien Kamprad.


== Referanser ==


== Eksterne lenker ==
Ikano Bank
Æthelnoth

Æthelnoth er et gammelengelsk mannsnavn.


== Etymologi ==
Navneleddet æthel er dannet av gammelengelske æthel, «edel». Den norrøne formen av leddet er aðal.
Navneleddet noth har gammelengelsk opprinnelse og betyr «modig».


== Utbredelse ==
Æthelnoth er kjent brukt i England fra 700-tallet. Æthelnoth var et populært mannsnavn i England fra 800-tallet til 1000-tallet.


== Kjente personer med navnet ==
Personene i listen er ordnet kronologisk etter fødselsår.

Æthelnoth av Canterbury (død 1038), erkebiskop av Canterbury


== Referanser ==


== Eksterne lenker ==
(en) Behind the Name: Æthelnoth
(en) Think Baby Names: Æthelnoth
Ceolwulf

Ceolwulf er et gammelengelsk mannsnavn.


== Etymologi ==
Navneleddet ceol har gammelengelsk opprinnelse og betyr «skip» eller «kjøl». Den norrøne formen av leddet er kjóll.
Navneleddet wulf har opprinnelse i germanske *-wulfaz, «ulv». Den norrøne formen av leddet er ulfr.


== Utbredelse ==
Ceolwulf var et populært mannsnavn i England fra 500-tallet til 800-tallet.


== Kjente personer med navnet ==
Personene i listen er ordnet kronologisk etter fødselsår.

Ceolwulf av Gewissæ (død ca. 611), konge av Gewissæ
Ceolwulf av Northumbria (død 764), konge av Northumbria
Ceolwulf II av Mercia (800-tallet), konge av Mercia


== Referanser ==


== Eksterne lenker ==
(en) Behind the Name: Ceolwulf
(en) Think Baby Names: Ceolwulf
Ælfric

Ælfric er et gammelengelsk mannsnavn.


== Etymologi ==
Navneleddet ælf er dannet av gammelengelske ælf eller alf, «alv». Den norrøne formen av leddet er ælfR.
Navneleddet ric har opprinnelse i keltiske rix,  «hersker, konge», og urgermanske *rīkia, «mektig, rik». Den tilsvarende latinske formen er rex. Den norrøne formen av navneleddet er ríkr.
Alfrekr, Alfrikr, Alfríkr og AlfríkR var norrøne former av navnet, og Alfrik den gammeldanske formen.


== Utbredelse ==
Ælfric er kjent brukt i England fra 800-tallet. Ælfric var et populært mannsnavn i England fra 900-tallet til 1000-tallet.

AlfríkR er kjent brukt i fire runeinnskrifter fra vikingtiden, så navnet var kjent i Norden, men antakelig ikke blant de mest brukte navnene på den tiden.


== Kjente personer med navnet ==
Personene i listen er ordnet kronologisk etter fødselsår.

Ælfric av Eynsham (ca. 955 – ca. 1010) engelsk abbed kjent som «Grammatikeren»
Ælfric av York (død 1051), erkebiskop av York
Ælfric av St Albans (1000-tallet), påstått abbed ved St Albans


== Referanser ==


== Eksterne lenker ==
(en) Behind the Name: Ælfric
(en) Think Baby Names: Ælfric
(en) The Dictionary of Medieval Names from European Sources: Alfrich
Dramatis personae

Dramatis personae (latin for «dramaets personer») er en fortegnelsene over karakterene slik de presenteres på rollelistebladet i et skuespill eller i en dramatisk tekst. 


== Referanser ==
Norsk Ståldag

Norsk Ståldag er en årlig dagskonferanse, arrangert av Norsk Forening for Stålkonstruksjoner (NFS) i samarbeid med Tekna, Norsk Stålforbund og Standard Norge. NFS ble stiftet i 1986, og i 1989 ble den første Norsk Ståldag arrangert. Konferansen holdes i Oslo, og målgruppen er fagfolk som arbeider innen bygg og anlegg: byggherrer, utbyggere, arkitekter, ingeniører, entreprenører og leverandører.Prisene Norsk Stålkonstruksjonspris og Norske Arkitektstudenters Stålkonstruksjonspris deles ut under Norsk Ståldag.


== Referanser ==


== Kilder ==
Program og omtale, Norsk Ståldag 2004–  (Besøkt 4. november 2015)


== Eksterne lenker ==
Norsk Ståldags nettsted (Besøkt 4. november 2015)
Alexander Hysén

Alexander Hysén (født 12. mai 1987) er en svensk tidligere fotballspiller. Hysén, som var keeper, har spilte to kamper for BK Häcken i Allsvenskan i 2006. Hysén har også spilt for GIF Sundsvall, samt for BK Häcken og Östersunds FK på lavere nivåer i svensk fotball. Han spilte en U21-landskamp for Sverige i 2007.


== Referanser ==


== Litteratur ==
Alsiö, Martin (2011). 100 år med Allsvensk fotboll (svensk). Idrottsförlaget. ISBN 978-91-977326-7-3. 


== Eksterne lenker ==
(en) Alexander Hysén – Transfermarkt 
(en) Alexander Hysén – Soccerway 
(en) Alexander Hysén – FBref 
«Alexander Hysén», profil på SvFFs hjemmeside (sv)
«Alexander Hysén», profil på soccerway.com (en)
Room

Room er en britisk-amerikansk-irsk-canadisk dramafilm fra 2015 regissert av Lenny Abrahamsson og skrevet av Emma Donoghue (også bok). De ledende rollene spilles av Brie Larson, Jacob Tremblay, Sean Bridgers, Joan Allen og William H. Macy.


== Handling ==
Jack er en fem år gammel gutt som blir tatt vare på av sin kjærlige og hengivne mor. Akkurat som alle andre gode mødre dedikerer moren livet sitt til å holde Jack lykkelig og trygg. Hun pleier ham med varme og kjærlighet mens de gjør typiske ting som å spille spill og fortelle historier. Livet deres er derimot alt annet enn typisk: de er fanget inne i et trangt område som moren eufemisk har kalt Rom. Hun har oppfunnet et helt univers for Jack inne i Rom, og hun vil gjøre alt for å forsikre seg om at Jack lever et fullstendig liv, selv i deres forræderiske omstendigheter. Men mens Jacks nysgjerrighet for situasjonen vokser og morens motstandsstyrke når bristepunktet, klekker de en risikabel plan om å flykte, noe som tar dem til det som muligens er det mest skremmende de har opplevd: den virkelige verden.


== Medvirkende ==
Brie Larson som Joy «Ma» Newsome
Jacob Tremblay som Jack Newsome
Sean Bridgers som «Old Nick»
Joan Allen som Nancy Newsome
William H. Macy som Robert Newsome
Megan Park som Laura
Cas Anvar som Dr. Mittal
Amanda Brugel som politibetjent Parker
Joe Pingue som politibetjent Grabowski
Tom McCamus som Leo


== Referanser ==


== Eksterne lenker ==
Offisielt nettsted 
(en) Room på Internet Movie Database 
(sv) Room i Svensk Filmdatabas 
(da) Room i Danmark Nationale Filminstitut 
(fr) Room på Allociné 
(nl) Room på MovieMeter 
(en) Room på AllMovie 
(en) Room på Turner Classic Movies 
(en) Room på Rotten Tomatoes 
(en) Room på Metacritic 
(en) Room på Box Office Mojo